เรื่องร้องเรียน (สอบถาม,น้ำท่วม) วันที่ 2023-02-19 09:21:23 — แขวงรองเมือง เขตปทุมวัน กรุงเทพมหานคร
การที่ผู้อำนวยการเขตปทุมวันสอบถามความคืบหน้าในการดำเนินคดีกับเจ้าของอาคาร เป็นการปัดความรับผิดชอบต่อหน้าตามกฎหมายควบคุมอาคารโดยตรง ซึ่งขั้นตอนดังกล่าวเป็นการดำเนินการภายในของทางสำนักงานเขตที่ป้องกันตนเองจากการกระทำในการใช้อำนาจของตน ซึ่งเจ้าหน้าที่ตำรวจได้เคยส่งหนังสืออจ้งให้ทราบว่า ตำรวจไม่มีหน้าที่เกี่ยวกับกฎหมายควบคุมอาคาร ดิฉันในฐานะประชาชน เห็นว่า การดำเนินการของทางเขตปทุมวันเป็นการประวิงเวลาให้คำสั่งรื้อถอนอาคารมีผลลราช้าออกไป ถ้าหากพิจารณาตามกฎหมายควบคุมอาคารประกอบกับพระราชบัญญัติวิธีปฏิบัติราชการทางปกครอง พ.ศ. 2539 แล้ว เจ้าหน้าจองรัฐมีอำนาจในการใช้มาตรการทางปกครองเข้ารื้อถอนอาคารในส่วนที่ต่อเติมโดยผิดกฎหมายอย่างชัดแจ้งได้ ซึ่งกรณีนี้เป็นความผิดในการต่อเติมอาคารที่ไม่สามารถแก้ไขให้ถูกต้องได้ เนื่องจากเป็นการต่อเติมทับที่บริเวณที่เป็นช่องว่างระหว่างอาคารซึ่งตามกฎหมายควบคุมอาคารได้กำหนดไว้ให้มีช่องว่างระหว่างอาคารที่เป็นตึกแถวหรืออาคารพาณิชย์ และทับทางระบายน้ำที่ออกสู่ทางระบายน้ำสาธารณะ ผู้ว่าราชการกรุงเทพมหานครในฐานะเจ้าพนักงานตามกฎหมายควบคุมอาคารควรที่จะลงมากำกับดูแลให้การบังคับใช้กฎหมายควบคุมอาคารเกิดผลมากที่สุด การที่ปล่อยให้สำนักงานเขตโดยเฉพาะผู้อำนวยการเขตทำหน้าที่แทน และไม่สนใจ ใส่ใจ ในการดำเนินการจองเจ้าหน้าที่ ผลัดวันประกันพรุ่งไปเรื่อยๆ ทำให้ขาดประสิทธิภาพในการใช้บังคับกฎหมาย แล้วจะมีกฎหมายกำหนดขอบเขตอำนาจหน้าที่ไว้ทำไม ควรพิจารณาเป็นการด่วน เพราะกรณีนี้มันสะท้อนให้เห็นการดำเนินการที่ขาดประสิทธิภาพเป็นอย่างมาก เจ้าหน้าที่หาข้อแก้ตัวไปเรื่อย ประวิงเวลาไปเรื่อย และควรให้ความรู้กับเจ้าหน้าที่ผู้รับผิดชอบหรือไม่ควรไปสิบถามหรือหารือกรณีดังกล่าวกับคณะกรรมการกฤษฎีกา ในการใช้มาตรการบังคับทางปกครองในกรณีนี้ เพื่อให้เกิดผลการใช้บังคับกฎหมาย